Vilniaus vaikų ir jaunimo klubas Šatrija

Vilniaus vaikų ir jaunimo klubas „Šatrija“ – Vilniaus miesto savivaldybės (steigėja Vilniaus miesto savivaldybės taryba) švietimo, vaikų ir jaunuolių neformalaus ugdymo ir papildomo mokymo įstaiga. Organizuoja popamokinę veiklą, laisvalaikį. Veiklą koordinuoja VMSA Švietimo skyrius.

Aukščiausia savivaldos institucija yra Klubo taryba (9 nariai), lygiomis dalimis telkianti ugdytinius, jų tėvus (globėjus) ir papildomo ugdymo mokytojus svarbiausiems veiklos tikslams įgyvendinti ir uždaviniams spręsti. Tarybos veikloje lygiomis teisėmis gali dalyvauti ir steigėjo, vietos bendruomenės, rėmėjų atstovai.

Istorija 

1991 m. kovo 28 d. įsteigtas Vilniaus miesto valdybos potvarkiu Nr. 496 V.

2002 m. Vilniaus savivaldybės paskelbtame konkurse „Vilnietiškos bendruomenės dvasia“ klubas „Šatrija“ užėmė 2-ąją vietą (8000 litų), pasiūlęs sukurti Šnipiškių seniūnijos vėliavą bei pasodinti medelių kompoziciją, remiantis lietuvių liaudies kompozicija „Eglė žalčių karalienė“.

2004 m. Tarptautinei vaikų gynimo dienai pažymėti Vilniaus policijos kvietimu klubas „Šatrija“ pasirodė šventėje „Policija vaikams“, vykusioje penktadienį Lietuvos policijos mokymo centro stadione (T. Kosciuškos g., Vilnius).

2008 m. kovo mėn 12 d. Vilniaus miesto savivaldybės administracijos Švietimo skyriaus vedėjo įsakymu buvo patvirtinti Klubo nuostatai (nauja redakcija).

2011 m. gruodžio 10 d. organizuotoje Kalėdų labdaros mugėje „Angelų vaikai – su meile Jums“ Vilniaus mokytojų namuose ir Šventės muzikinėje programoje dalyvavo ir Klubo „Šatrija” kolektyvai.

2012 m. Vaikų ir jaunimo klubas „Šatrija“ pelnė apdovanojimą „Metų su jaunimu dirbanti organizacija“, Vilniaus jaunimo reikalų tarybos diplomą ir statulėlę. „Vilniaus jaunimo apdovanojimai 2012“ iš viso buvo įteikta 12 nominacijų ir padėkų labiausiai Vilniaus jaunimui nusipelniusiems asmenims ir organizacijoms.

Nuo 2013 m. su partneriais organizuoja kasmetinį renginį „Menų pieva“. Jo tikslas – Vaikų gynimo dienos proga pristatyti vaikų vasaros poilsio galimybes ir surengti šventę Vilniaus miesto vaikams bei jų tėveliams. Renginys vyksta gegužės pabaigoje krantinėje prie Baltojo tilto. Šventės metu vyksta Vasaros stovyklų mugė, vaikų ir jaunimo meninių kolektyvų koncertas, veikia įvairios menų dirbtuvėlės, sporto, žaidimų, prekybos erdvės bei kitos pramogos vaikams ir suaugusiesiems.

2013 m. gegužės 10 d. Vilniaus lenkų kultūros namuose Dailiųjų amatų vaikų darbelių mugėje dalyvavo Vilniaus vaikų ir jaunimo klubo „Šatrija“ rankdarbių studija „Menų kraitelė“ (Vadovė Rasa Zdanovičienė), „Šatrijos“ Keramikos studija, vokalinė grupė „Vėjo natos“ (Vadovė Rūta Švipaitė) ir Šiuolaikinio šokio grupė (Vadovė Miglė Praniauskaitė).

Patalpos 

Įsikūręs Kalvarijų g., ten yra salės, kabinetai, kambariai, daug įvairių kampelių, administracijos kabinetas, persirengimo rūsys, kt. Tarp jų:
 3 šokių salės
 Užsienio kalbų kabinetas
 Dailės darbų kabinetas
 Muzikos kambarys
 Karaokės salė
 Virtuvėlė.

Veikla 
Veiklos formos: būreliai, studijos, grupės, žaidimų kambariai, dienos užimtumo grupės, programinis darbas. Organizuojamos pažintinės išvykos, ekskursijos, koncertinės kelionės, muzikiniai, pramogų vakarai, kiti renginiai. Tarp jų: „Menų pieva“, Projektas YOUNG VOICES 2015, „Mūsų Šnipiškės“, Šnipiškių benduromenės šventė, „Sidabrinė snaigė“, „Draugystės fiesta“, „Savanorystės virusas“. Konkursuose, festivaliuose Klubo auklėtiniai yra pelnę įvairių apdovanojimų.

Su partneriais iš Latvijos, Lenkijos, Estijos, Slovakijos, Italijos, Švedijos, Danijos, Rusijos ir Vokietijos dalyvaujama tarptautiniuose projektuose ir programose. Vasaros metu klubą lankantys vaikai ilsisi ir pramogauja įvairiuose Lietuvos miestuose rengiamose stovyklose, tarptautinių projektų dalyviai stovyklauja užsienyje (Lenkijoje, Latvijoje ir kt.). Laisvalaikio leidimas taip pat organizuojamas Šatrijos dieninėje stovykloje Vilniuje.

Su Klubo studijų veikla kasmet supažindinama Vilniaus miesto ir šalies renginiuose, koncertuose.
Mokslo metų pabaigoje klubo studijos rengia programą tėveliams ir Vilniaus gyventojams krantinėje prie Baltojo tilto.

Studijos 
Vaikai, jaunuoliai ir suaugusieji lanko muzikos, šokių, dailės, teatro, medijų, užsienio kalbų, sporto, mamos ir vaiko studijas. Taip pat yra sveikatingumo programos, veiklos ikimokyklinukams (Skruzdėliukų mokyklėlė, Mažoji akademija, šiuolaikinis šokis, gatvės šokiai, dailė ir taikomoji dailė, vokalas), projektinė ir kitokia veikla (aviacijos pradmenys, stalo žaidimai ir jų kūrimas). Didelio populiarumo ir dėmesio sulaukia gatvės šokiai, suderinantys sportą, kūno plastiką ir meninius užmojus. Panašiu universalumu pasižymi ir braziliškas kovos menas – capoeira.

Muzikos studija 
Dėstomas džiazinis dainavimas, vokalas, gitara, nestandartiniai mušamieji instrumentai, yra pop-rock grupės.

Etnokultūros studija 
Etnokultūros studijos grupės yra Folkloras vaikams, Sutartinės jaunimui.

Šokių studija 
Šokių studija apima įvairius šokius. Tai gatvės šokiai (street dance), street jazz, šou šokiai, disco šokiai, hiphopas, breikas, house šokis, šiuolaikinis šokis, modernus šokis, lindihopas, svingas, baletas, rytietiški šokiai, zumba, linijiniai šokiai, stilizuoti lietuvių liaudies šokiai.

Dailės studija 
Dailės studijoje mokoma šių dailės sričių kaip akademinis piešimas, tapyba, taikomieji menai, keramika, mozaika, dailės technologijos.

Teatro studija 
Teatro studijoje veikia Teatrinių improvizacijų dirbtuvės, Šokio teatras, Ugnies šokio teatras, Miuziklas, Kūrybinis rašymas ir dramaturgija, Teatro studija „Durys”.

Medijų studija 
Medijų studija apima tokias medijas kaip fotografija, kinas ir animacija.

Kalbų studija 
Kalbų studijoje mokoma įvairių kalbų. Tai anglų kalba, prancūzų kalba, rusų kalba, lietuvių kalba, vokiečių kalba.

Sporto studija 
Sporto studija apima kovos menus, gimnastiką ir kt. Yra Dziudo, capoeira, ninjutsu, karatė, meninė gimnastika, šachmatai.

Sveikatingumo studija 
Sveikatingumo programos: šokio aerobika (dance fitness), kalanetika, joga.

Mamos ir vaiko studija 

Mamos ir vaiko studijoje yra programos „Sportuok su vaiku“ ir „Šok su vaiku“.

Tarptautiniai projektai 

 JUMP IN FOR HEALTH (2015 Trenčin, Slovakija)
 „EQUAL AT SPORT=EQUAL IN YOUR LIFE“ (2015 Poronin, Lenkija)
 WHAT"S NATURE? WHAT"S CITY (2014 Collesano, Italija)
 ACTIVITY THROUGH CREATIVITY (2014 Murzasichle, Lenkija)
 THUMBS UP FOR A JOB (2014 Vilnius, Lietuva)
 GET IN (2014 Murzasichle, Lenkija)
 DREAMING A GREEN EUROPE (2014 Palermo, Italija)
 LIVE COMMUNICATION = HEALTHY LIFESTYLE (2013 Trakų rajonas, Lietuva)
 BIF – BANGOL INCLUDING FESTIGRESS (2012 Lundas, Švedija)
 LET’S THROW THE TRASH AWAY – DEEP DOWN IN THE BIGGEST GORGE OF THE WORLD! (2012 Koukli, Graikija)
 WE ARE BROTHERS! WE ARE THE FUTURE! (2012 Palermo, Italija)
 THE NEXT STEP TO NATURE (2012 Balan, Rumunija)
 BE VOLUNTEER AND BUILD YOUR CAREER (2012 Saarema, Estija)
 BIP-BANGOL INCUDING PROJECT 1&2 PARTS (2010 Vilnius, Lietuva ir Lundas, Švedija)
 LIBRARY TODAY & TOMORROW (2009 Vilnius, Lietuva)
 THE ECOLOGICAL LITERACY EXPERIMENT (2009 Serinjano, Italija)
 „EUNEV“ – EUROPEAN NON – FORMAL EDUCATION VISIONS (2008 Kopenhaga, Danija).

Šaltiniai 

Lietuvos vaikų organizacijos
Lietuvos jaunimo organizacijos
Vilniaus organizacijos